ming030890/wiki-yue-high-quality huggingface dataset:
郝氏數列

郝氏數列（Cauchy Sequence）係一種數列，係數學分析入面係一個基礎而重要嘅概念。呢個概念可以引伸到拓樸學，同完備性。

定義
假設有一條實數列。
畀任何一個，如果有一個自然數，令到數列入面嘅第項符合，。
咁呢條實數列就係郝氏數列。
概念
畀咗一個，同時假設有一條數例，。
計每一個項減走之前嗰一個項，，當計到第一次發現。
假設嗰兩項做同，而。咁佢就係一條郝氏數列。
例子
假設，咁。
因此，由第一項就符合呢個條件，佢就係一條郝氏數列。

郝氏要求
郝氏要求（Cauchy Convergence Criterion）係郝氏數列其中一個性質。佢指明任務一條趨向一點嘅數例都係一條郝氏數列，反之亦然。

性質一
假設實數列係趨向一點，咁就係郝氏數列。
證明：
假設實數列係趨向一點，姐係
畀任何一個，佢都會有一個數，令到第項符合。
將，咁樣都會符合。
利用三角形不等式，得知
因此，佢係郝氏數列。

性質二
任何一條郝氏數列都係被綁定。
證明：
假設實數列係郝氏數列，將，根據定義，
佢都會有一個數，令到第項符合。
利用三角形不等式，得知
定義，咁樣對應該任何既，
。

郝氏要求
一條實數列係趨向一點（即係佢一定係）一條郝氏數列。
證明：
() 利用性質一。
() 利用性質二得知，所有郝氏數列都係被綁定。因此，可以利用保西奴-華實斯定理；
可以從郝氏實數列中，得出一條子數列，而且呢條子數列趨向呢點。
因為係郝氏數列，利用定義得知，
畀任何一個，都會有一個項符合，。
因為趨向呢點，利用定義得知，
畀任何一個，都會有一個項符合，。
因為，所以同時符合郝氏數列，因此可以將，得出
。
計算，
因此佢係趨向呢點。
郝柏村

郝柏村（1919年8月8號—2020年3月30號），字伯春，江蘇鹽城人，中華民國陸軍一級上將，做過行政院院長、國防部長，參謀總長等職。前臺北市長郝龍斌係佢嘅仔。

生平
郝柏村喺陸軍官校十二期砲科畢業，隨即加入抗日戰爭，參加過1938年嘅廣州嘅役同埋1939年嘅皖南戰役。後又隨孫立人所率領嘅中國遠徵軍38師赴緬甸作戰，兵敗後退入印度休整。1948年喺國共內戰嘅遼西會戰（遼瀋戰役）期間，佢從錦州前線被召回，成為蔣介石嘅侍從官。臺灣前國防部長郭寄嶠上將係佢嘅外父。
1958年金門砲戰（八二三砲戰）發生時喺金門擔任第9師師長，奉命率部戍守小金門（烈嶼）有功，因而獲頒雲麾勳章同虎字榮譽旗，並升任金門防衛司令部司令。1977年4月，晉升陸軍二級上將，調升國防部副參謀總長。1978年6月，掌陸軍總司令。1981年12月由蔣經國總統晉任一級上將，並調升國防部參謀總長，在職八年。參謀總長原來兩年一任，因種種特殊情況一再延任，成為歷任在職最久嘅參謀總長。

軍人進入行政院體系
1988年李登輝繼任總統後為咗安撫國軍[未記出處或冇根據]，逐漸減少郝嘅軍事影響[未記出處或冇根據]，先喺1989年升郝做國防部長，後又為咗使喺國民黨黨部內有好大影響力嘅行政院長李煥去職，喺1990年提名郝做行政院長，獲得立法院表決同意，當時稱為「李郝體制」。但係亦引起部份媒體對佢嘅軍人身份嘅撻伐，譬如《首都早報》就以鬥大頭版《屌！反對軍人組閣》為題，作家苦苓（王裕仁）亦以「國嘅將亡，必有ⅩⅩ」為由宣佈「停筆七七四十九天」。1990年5月19號，民主進步黨甚至發起「反軍人干政大遊行」，但國民黨則以美國艾森豪威爾嘅例子反駁，認為郝柏村組閣係軍人從政，而唔係軍人干政。
雖然郝為咗接行政院長放棄一級上將嘅終身頭銜，但係重係被民主進步黨認為係軍人干政，發起遊行反對。當時擔任立法委員嘅陳水扁亦曾喺質詢郝柏村時當場翻枱抗議，重曾因六年國建跳票嘅問題嚮佢掟紙條而被架走。除咗被民進黨立委喺統獨問題上圍攻之外，李登輝喺立法院內嘅代言人——「集思會」嘅立委雖然同係國民黨籍，但係經常同郝柏村對抗。幫郝護航嘅，只有軍係立委同埋新黨嘅前身「新國民黨連線」嘅立委等人。

行政院長嘅副署權
由於李登輝同郝柏村對兩岸關係同政策嘅睇法唔同，有時郝會利用行政院長嘅副署權同李交涉。譬如蔣仲苓升一級上將案。由於蔣氏已屆退役年齡，而李企圖以升蔣氏做一級上將加以留用，但郝柏村等人以蔣經國生前嘅制度來反對。原來蔣緯國生前定下嘅制度，凡升一級上將者，必須曾任參謀總長或有重大戰功，但蔣氏無以上條件，連蔣經國自己亦因係無以上條件而拒升一級上將。結果，李登輝唔再勉強升蔣氏為一級上將。

軍事會議
郝柏村約同國防部長召開軍事匯報，本來行政院長召國防部長開會係合法嘅，但係被民進黨立委譏係召開軍事會議，企圖奪去總統嘅軍事統帥權。引來民進黨嘅大打抨擊。當時擔任民進黨立委嘅葉菊蘭被問同埋佢嘅指控郝柏村召開軍事會議企圖政變嘅消息來源時，甚至表示係佢嘅先夫鄭南榕託夢告知。
郝柏村嘅回應係：「呢個係屬於軍政範圍內嘅事，國防部長要用幾多裝備、幾多軍隊、花幾多錢，呢啲事我應該知道呀！又唔歸我職權嘅軍令範圍，我所做所為並無逾權啊！」
對於輿論嘅指責，郝柏村嚮總統府聯絡，希望李登輝親自解釋，但係得唔到回應。喺總統府例行記者會上，發言人引述李登輝喺8月1號接見軍事將領嘅談話中話：「每一個人都應該對國傢效忠，呢個係一個新方嚮，同時，我哋做任何事情唔好睇人，要睇國家。」
當時李登輝請就快生日嘅郝柏村食飯之後，郝柏村話：「表面上請我吃飯，但對我嘅所作所為卻唔認同，要揾機會解釋，又唔理唔睬，重喺記者會上修理我一餐，呢個係什麼肝膽相照琺後來我嚮李總統解釋，佢又認為我無錯。」所以，郝柏村話「嗰個係表面嘅，假嘅。」
郝柏村話：「軍令係統係從德國學來嘅，當時德國各地都由皇子做司令官，但係有關作戰嘅事，皇子未必精通，因此都由參謀長擔任發號司令。」「我第啲事或者唔得，只有軍事方面較專業，我參於會議，貢獻啲意見有乜唔妥，而且呢啲都屬於軍政範圍。」

辭職
1992年立法院改選，國民黨重大挫敗。雖然國民黨黨內對提名同埋選舉上刻意杯葛以同埋提名另一候選人來同新國民黨連線嘅立委對抗。但喺黃復興黨部自行配票下，集思會立委大幅落選，喺民意支持下新國民黨連線嘅立委，譬如王建煊、趙少康等高票當選。
李登輝以行政院嚮立法院負責係名迫郝柏村辭職，但郝柏村堅持要喺國民黨中常會通過。1993年國民大會閉幕時，民進黨國代同一啲國民黨國代大呼郝柏村下臺，郝唔肯受屈，喺度高呼「中華民國萬歲，消滅臺獨」後宣佈辭職。
1993年8月喺國民黨黨代表大會中，被推舉爲國民黨副主蓆，同副總統李元簇、司法院長林洋港、新任嘅行政院長連戰並列。
1996年退出國民黨，並同林洋港拍檔參選總統，獲得一百六十萬票，喺四組參選人中列第三位。2005年2月6號國民黨主動恢復佢嘅黨籍，並聘任爲中央評議委員會（中評委）主蓆團主席。
郝柏林

郝柏林（1934年6月26號—2018年3月7號）係中國理論物理學家，喺北平（依家嘅北京）出世。1959年喺蘇聯留學並畢業於烏克蘭哈爾科夫國立大學。1959年至1978年期間擔任中國科學院物理研究所實習研究員（1959年）、助理研究員（1963年）同研究員（1978年）。1961年至1963年期間，喺莫斯科大學同蘇聯科學院物理問題研究所作研究生。1978年擔任中國科學院理論物理研究所研究員（1978年－），副所長（1984年－1987年）同所長（1990年－1994年）。1980年佢被當選為中國科學院學部委員（院士）。1995年被當選為第三世界科學院院士。2005年擔任復旦大學教授以及美國聖菲研究所外聘教授。
郝柏林2018年3月7號喺北京離世，享年83歲。
郝海東

郝海東（英文：Hao Haidong，1970年5月9號—）係山東青島人，中華人民共和國退役足球員，曾經效力於八一同大連實德兩間足球會，亦曾經多次入選中國國家男子足球隊。現居西班牙。
美東時間2020年6月3號（北京時間2020年6月4號），郝海東喺互聯網發表「新中國聯邦宣言」，隨後喺中國大陸畀全網封殺。

宣布成立「新中國聯邦」
2020年，郝海東因被指支持方方而陷入輿論戰。同年6月4號，根據德國之聲報導，郝海東喺當日同「爆料革命」發起者郭文貴同美國白宮前戰略顧問班農等共同宣布成立「新中國聯邦」，同時郝海東宣讀咗「新中國聯邦宣言」並聲稱要「消滅中共」。截至德國之聲發稿嘅時候，郝海東嘅新浪微博賬戶遭到封號。另有兩家中國大陸媒體虎撲同《體壇週報》喺當日譴責郝海東發表嚴重損害中國主權嘅言論，並由即日起禁止報導同討論一切有關郝海東嘅內容。佢個仔郝潤澤嘅微博亦因為有大量網民留言「太子殿下」、「聯邦太子」等稱呼後同樣畀封殺。另有媒體報導稱，郝潤澤任職後衛嘅尼什拉德尼奇基足球會喺單嘢發生後冇幾耐就將佢炒。郝海東同老婆葉釗穎喺六月中接受香港蘋果日報專訪，談及自己要成立「新中國聯邦」嘅原因，係其喺2019年10月到香港旅遊時目睹反送中運動，睇到數以萬計嘅香港人有序遊行，就遭到港府同中共打擊，就好似六四事件重演，令其悲憤不已，因而決意同中共決裂。法國國際廣播電台亦對郝海東接受港媒專訪進行咗報導。

個人榮譽
郝海東曾被評為1998年「中國足球先生」。
蔡志強

蔡志強曾經係香港柴灣翠德區嘅一個區議員，屬於民主派陣營。
2021年9月，全港211個區議員要分批宣誓效忠中國同香港，蔡志強拒絕去宣誓，所以俾當時嘅民政事務局局長徐英偉即時取消資格。
2023年，香港又準備下一屆區議員選舉，嚮「完善咗」嘅選舉制度之下，候選人須要有「地區三會」委員提名。10月20日，蔡志偉向啲選民公開道歉，話佢由9月30號到10月19號都冇辨法透過政務署同選舉事務署聯絡到三會嘅委員，所以放棄參選。
蔡思聰

蔡思聰，香港親中派政治人物兼商界人士，中潤證券有限公司副主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
蔡惠婷

蔡惠婷，台灣時代力量政治人物，2022年曾經代表時代力量參與新竹市第一選舉區議員選舉，並成功當選。
蔡志森

蔡志森，香港親中派基督教界人士。

政治立場同選舉經歷
佢喺香港親中派人士。
因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
軍艦雀

軍艦雀，又叫軍艦鳥，係一種雀，生物學叫軍艦雀屬（學名：Fregata），亦係鳥綱鰹鳥目軍艦雀科（學名：Fregatidae）唯一嘅屬。
軍火商

軍火商係做軍火工業生意嘅商人，包括國防承包商、生產商、貿易商、供應商同經紀。軍火商有國營同私營之分，生意可大可小，不過都受到政府同國際組織關注。而大軍火商會通過插手國際政治，幫自己多做生產。
軍用飛行器

俄羅斯莫尼諾中央空軍博物館展出嘅各種軍用飛行器。
軍用飛行器（俗稱「軍用飛機」，其中直接參與作戰行動嘅統稱「戰機」）泛指用來執行軍事任務嘅飛行器，包括固定翼飛機同直升機等。有啲飛行器係專門為軍事目的而設計嘅，而有啲就係將民用飛行器改造到可以執行軍事任務嘅。有時甚至為民用飛行器指定一個軍事編號就可以將民用飛行器變成軍用飛行器。但係直接作為武器投射嘅火箭、導彈等就唔算軍用飛行器。
現代軍用飛行器可以擔任奪取制空權、空對面攻擊、預警、指揮管制、偵察、電子作戰、運輸等多種任務。
軍訓

軍訓（military training）係指軍隊當中對軍人作出嘅訓練或者某啲院校提供嘅有關軍事相關知識（軍事戰略同武器嘅使用等）嘅教育。
軍浦

軍浦（韓文：군포시／軍浦市 Gunpo si */?）係韓國京畿道中部嘅一個市。總面積有36.41平方公里，275857人喺嗰度住。
軍種對立

軍種對立，係指一國軍隊嘅各個軍種（例如陸軍、海軍、空軍）之間嘅不和同競爭等等嘅對立關係。

原因同影響
產生軍種對立嘅原因，包括海陸空軍等等嘅部門間競奪參謀本部嘅關鍵職位、爭取國防預算、特定任務嘅執行權又或者特定武器嘅擁有權，例如海軍響一次作戰中出動航空母艦，可能會被空軍視為對傳統職責嘅侵害。
軍種對立現象係本位主義嘅一種具體表現。類似嘅不和如果程度加劇嘅話，可能會對軍隊嘅效率同戰鬥力造成耗損。

美國
美國軍種對立嘅例子：參加2008年陸海軍對抗賽嘅美國海軍學院官校生大聲奚落入場嘅西點軍校學生。
響美國，近代軍種對立較早嘅一個著名案例，係響20世紀起頭嘅1900年代，當時首次開始永久性擔當遠征作戰同登陸作戰角色嘅美國海軍陸戰隊，響海軍同陸軍之間引發咗爭端。呢項叫做「前沿部署部隊」嘅概念，旨在令海軍陸戰隊嘅定位唔再限於十三州殖民地時期嘅船上警衞隊，而係發展為聯合性嘅海上登陸戰部隊。好多海軍軍官對於陸戰隊嘅任務性質產生困惑，並對於呢個單位係咪應該成為艦上部隊定係沿岸強襲部隊展開爭論，而美國陸軍軍官就擔心海軍陸戰隊踰越咗其先前嘅職責同角色。呢種紛擾持續咗超過50年。
美軍採用過幾種方法或者手段嚟管制同遏止軍種對立，例如《戈德華特－尼科爾斯國防部重構法案》喺1986年生效之後，針對希望晉陞嘅軍官追加咗要擔任過至少一個聯合勤務職位嘅條件。

日本
二戰前大日本帝國陸軍同大日本帝國海軍嘅長期不睦，係軍種對立中最惡名遠播嘅案例之一，並且影響咗日軍響中國抗日戰爭同二戰嘅軍事行動；噉係因為陸軍係參照法國同德國嘅軍隊，而海軍係參照英國，令到兩者響發展路線方面有好大嘅差異；隨住日俄戰爭結束而進行嘅「帝國國防方針」入面，兩者又因為爭奪國防經費而對立。
日本天皇裕仁響《昭和天皇獨白錄》入面，都有提到日本係輸喺陸海軍之間嘅惡劣關係同作戰上唔一致。

其他國家
納粹德國：國防軍（即係海陸空三軍）同武裝親衞隊成日因為被排為同級而產生摩擦；空軍同海軍之間響二戰嗰陣都有一段時間喺若干議題上有分歧。
英國：響英國皇家空軍創立之後，海軍同陸軍飛行隊因為響戰前擁有嘅飛機都被劃歸空軍之而不滿，最後係因應二戰局勢先令皇家海軍再次取得艦載飛機嘅指揮控制權。
印度：陸軍同空軍之間已經因為互相爭奪攻擊用直升機嘅擁有權而內訌咗幾年。
軍醫

軍醫，係喺軍隊裏面 （尤其係戰爭入面）負責軍人健康、疾病同意外預防等等嘅事務嘅軍人。軍醫同民間醫護人員一樣，有分階級同職能。軍醫都係受過專業嘅醫療訓練，能夠同一般嘅單位隨行。

日內瓦公約保護
1864年，十六個歐洲共同市場國家參加「第一次日內瓦會議」，其中一個議題係將隨軍醫護人員劃為「非戰鬥人員」，並且起草條約，為拯救傷患嘅隨軍醫護人員提供保護。爾份喺1864年8月22號通過嘅《改善戰地武裝部隊傷者境遇嘅公約》後來修改過三次，最後一次修改係喺1949年8月12號，名稱改為《改善戰地武裝部隊傷者病者境遇之日內瓦公約》。
公約第四章第二十五條同二十九條說明隨軍醫護人員應該受到保護。原文係噉嘅：
第二十五條：「武裝部隊中曾受特別訓練以備於需要時充當醫院勤務員、護士或輔助擔架員，從事尋覓、收集、運送或診療傷者及病者之人員，如其執行任務時與敵人接觸，或落於敵方之手，應同樣受尊重與保護。」

第二十九條：「第二十五條所指人員落於敵方手中者，應為戰俘，但於需要時應令其擔任醫務工作。」
根據公約，攻擊戴住醫護人員身份標誌嘅非戰鬥人員係「戰爭罪行」。
有啲現代嘅軍醫會帶自衛武器，等佢哋遇到敵人攻擊可以自保。但係假如佢哋未受攻擊而用武器攻擊人，就可以當佢哋自動放棄公約嘅保護。
軒化達

軒化達（緬甸文：ဟင်္သာတမြို့；英文：Hinthada）係緬甸伊洛瓦底省軒化達縣軒化達鎮嘅城市。1983年有82,005人喺度住，而2014年軒化達人口多咗一千個人。
軍都山

軍都山係北京市北郊嘅山脈，屬於燕山山脈一部分。軍都山位處燕山主山脈同太行山山脈嘅交界。東邊過咗古北口就算燕山，西邊過咗居庸關就算太行山。
北京嘅萬里長城主要景點都喺軍都山之中，譬如八達嶺、慕田峪以及居庸關。明朝皇家陵墓明十三陵分佈喺昌平區境內嘅軍都山一細忽盆地之中，隔籬係十三陵水庫。軍都山腳下仲有秦城監獄、密雲水庫等等。
軍閥

軍閥係指軍人靠武力擁兵自重、割據一方，維持住自己嘅勢力。
軍車

軍車（military vehicle）泛指設計嚟俾軍隊用嘅交通工具，可以包括戰鬥用嘅車輛（例如坦克）同非戰鬥用嘅車輛（例如用嚟運送物資嘅軍用貨車）。
蘇亞利斯博士大馬路

蘇亞利斯博士大馬路（葡文：Avenida Doutor Mário Soares）係澳門大堂區一條馬路，由南灣大馬路、傅禮士神父街交界，去到亞馬喇前地，長0.44公里。
蘇伊俊

蘇伊俊（So Yi Chun，1986年8月6號—）係香港退役籃球員，2004年到2021年服役，亦有參與過幕前演出工作。
田徑傷健運動員蘇樺偉係佢堂阿哥。
蘇享茂

蘇享茂（粵拼：sou1 hoeng5 mau6；閩南話：Soo-hiáng-bōo；1980年12月14號—2017年9月7號）係中國大陸嘅企業人同生意人，福建南平建甌人，曾經喺2012年12月7號喺北京創辦wePhone軟件而出名。2017年3月30號，佢喺間婚戀網站識咗翟欣欣（山東泰安泰山區人）後，同年6月7號結婚之後遇到詐騙行為重喺7月16號離婚。後嚟喺2017年9月7號喺北京嘅住所跳樓自殺死咗。
蘇享茂死咗之後，佢屬下嘅wePhone軟件亦正式停止服務。由於呢單事件涉及婚戀詐騙性質而引起中國大陸社會關注，北京市公安局亦第一時間介入調查呢單嘢，發現咗好多輘輷響度。隨後翟欣欣俾好多中國大陸網友猛咁起底。
2018年4月20號，蘇享茂嘅家屬同佢嘅代理律師向北京朝陽區人民法院採取咗入稟行動，要求肇事者翟欣欣還返成千萬嘅財產。
蘇以葆

蘇以葆太平紳士（英文：Thomas Soo Yee-Po，1941年—）係香港聖公會西九龍教區第一任主教；及至2010年，佢係香港基督教協進會主席。
2007年，佢率領嘅9人代表團由香港去探君士坦丁堡普世牧首巴多羅買一世傾教會之間嘅合一。
2009年，蘇以葆發表關於中國大陸宗教和睦同和平講話。
蘇伊士

Suez（阿拉伯文：السويس‎‎，今譯蘇伊士或蘇彝士，舊譯水士）係埃及主要城市。
蘇丹阿都阿兹沙機場

蘇丹阿都阿兹沙機場（IATA代碼：SZB；ICAO代碼：WMSA），原名梳邦國際機場，係馬來西亞一個機場，喺雪蘭莪梳邦，1965年開始用，本嚟係全國最主要嘅國際機場，亦係當時全亞太地區僅次於香港啟德國際機場以外最繁忙嘅機場。1998年畀吉隆坡國際機場取代佢嘅國際機場地位，改做畀私人飛機同廉價航空公司用。
蘇亞克

蘇亞克係毛厘士一座城，薩凡納區首府，人口約莫6,000。
蘇仙區

蘇仙區係中國湖南郴州一個市轄區，總面積1342平方公里，人口36.4萬。
邊和

邊和（越南文：Biên Hòa）係越南同奈嘅省城，喺胡志明市東面約莫32公里，住一百萬人。
邊寧頓街

邊寧頓街（英文：Pennington Street）係香港銅鑼灣一條馬路，由禮頓道、恩平道同加路連山道交界開始，去到怡和街同糖街交界。
邊壩

邊壩（威利轉寫：dpal 'bar rdzong, 藏文拼音：དཔལ་འབར་རྫོང）係中華人民共和國西藏昌都嘅一個縣。
邊希峰

邊希峰（粵拼：bin1 hei1 fung1，韓文：변희봉，1942年6月8號—），係大韓民國嘅一個男演員。
邊境檢查站

邊境檢查站係一個位於邊界嘅位置，專門為實行邊境管制而設。佢哋主要都係要檢查通過嘅旅客同埋物品，確保佢哋都唔係違法。有時會有啲特定嘅協議容許遷徙自由，例如《神根公約》，嚟避免太過繁多嘅檢查站。
除咗陸地嘅檢查站之外，喺海上同埋航空都一樣，有海關或者入境處喺唔同嘅海港同機場做邊境檢查。邊境檢查站一般都會由海關人員或者邊境警衛隊駐守。
檢查站主要都係有兩個目標：
避免有唔受歡迎或者冇被授權嘅人入境
避免有非法或者有限制嘅物品入境，同時為適當嘅貨物收關稅
喺某啲國家，例如中國，邊境嘅檢查站會喺入境同出境嘅時候都做檢查，而其他國家，例如美國同加拿大，就只係入境嘅時候先做檢查。
邊境管制

邊境管制係唔同國家嘅政府去管制佢哋嘅國界嘅措施。呢啲包括控制來往嘅人、貨物、動物等等，而可以係通過陸地、海岸、或者航空嚟實行。喺某啲情況之下，國家有可能會喺國内實施邊境管制。
邊境管制可以有好多唔同嘅目標，但係一般都主要係爲咗維持保安。除此之外，管制亦可以係因爲要做海關檢查或者避免病毒散播等等。
有啲國家同意咗一齊實施對外嘅邊境管制，俾自己嘅國家之間唔需要再做，慳返啲人力物力。最出名亦最成功嘅例子係《申根公約》，俾歐洲嘅大部分國家都能夠互相維持遷徙自由。
當然，大部分國家仍然保持咗邊境管制，所以一般都係需要停低檢查，冇問題先過得。而每過國家之間嘅規矩都會有分別，所以有可能會變成非常複雜。
喺經濟學方面，國家之間嘅管制對經濟帶嚟非常大嘅代價。有研究表示，假如邊境管制消失咗，估計環球經濟會能夠即時擴大一倍。
邊個波士唔抵死

邊個波士唔抵死（Horrible Bosses）係2011年嘅一套黑色幽默西片，導演係祖瑟夫哥頓。故事講打工仔歷克（謝遜比文飾）每日嚮辦公室返工12個鐘頭，俾地獄式波士赫根（奇雲史柏西飾）玩，佢以為想升職，結果失望。
邊個波士唔抵死？3位打工仔飲大咗，聽人吹水老點，設計消滅個老闆，搞到一鑊泡。
主角：謝遜比文、查理丹、積遜蘇迪堅斯
開OT

開OT（英文：work overtime），又叫加班，即係超時工作，「OT」嚟自英文overtime，指過咗「正常工作時間」之後都未放工嘅現象，可以係自願或者老細要求。依家啲大城市好似香港同澳門咁成日要開OT嘅問題都幾嚴重。開OT對健康都有好大影響，除咗本身會增加壓力之外，部分人因為長時間做嘢，導致食飯唔定時，加上少運動，容易引致各類腸胃病同埋會有心血管病嘅風險。
開OT按道理應該有額外嘅人工，叫補水或者OT錢，不過皆因法例無硬性要求，所以好多公司都唔會畀。
開元塔

開元塔（粵拼：hoi1 jyun4 taap3）係中國廣東開平一塔，1751年起好，喺樓岡馬山頂。

史
大清乾隆十六年（1751年），葉重秀從四川南溪（今日嘅宜賓南溪區）去到廣東開平做官，期間發現開平冇乜科舉人士而提議喺馬山頂起座5層樓高嘅「文墖」，寄望出多啲人才嚟振興開平文化。道光廿三年（1843年），張幫泰從江西吉水（今日嘅吉安吉水縣）去到廣東開平做官，期間又將「文墖」起高兩層樓，重改名做「開元塔」。喺塔左邊隔籬又起間「文印」，改名做「金章閣」。從此之後，開元塔成為好多學子求功名嘅聖地。
座塔經過差唔多兩個世紀嘅風吹雨打後，就嚟冧咁滯。1946年，樓岡當地官員吳尚志做開平縣長時話佢係古蹟，唔可以食住花生等睇戲而發起重修，後嚟喺開平各界人士支持下而修復。1983年被列為開平縣重點文物。1999年，開平市人民政府重修座塔同喺金章閣原址起孔聖堂，重以佢哋為中心而開發成公園。2001年9月開始搞擴建直到2002年10月出完成第一期工程。

建築風格
建築屬水泥結構，有九丈（30米，98呎）幾高，座塔除咗4樓或以上啲門開住之外，其它樓層都唔開。雖然歷年嚟，開平地區出過考試狀元，但1～3樓棟門未試過俾人打開。
閉氏

閉（粵拼：bai3）係唐人姓氏，未收錄喺《百家姓》入面。
1980年代，TVB就有一套處境喜劇《閉門一家親》，劇中家庭就係姓閉。
閉迴路遞移函數

控制理論裏便，閉迴路遞移函數（Closed-loop transfer function，CLTF），又叫閉環遞移函數，係迴環系統遞歸函數數學表達式嘅一種，描述某個閉合迴環（即帶有回輸嘅）系統同埋呢個系統中輸入信號對輸出嘅影響。另一種表達式與之對應嘅係開迴路遞移函數。

概述
閉迴路遞移函數係從輸出端測出嘅。反之，輸出信號波形亦都可以從閉迴路遞移函數與輸入信號嘅波形進行計算。
閉迴路遞移函數嘅示例如下所示：
透過整合個加和綟、前饋遞移函數、回輸遞移函數可以得到成嚿嘢，佢有以下遞移函數形式：
當中即係開迴路遞移函數。
開刀

開刀，即係做手術（英文：Surgery），泛指當人生仔或者有比較嚴重嘅病嗰陣，經外科醫生或者其他專業人員嘅操作下用儀器進入人體或者其他生物嘅組織，用某啲工具等等嘅外力方式排除病變（例如切咗壞死嘅組織）、改變構造或者植入新物體嘅處理過程。一般做手術之前，都要先用刀或者鉸剪剪開皮膚，所以俗稱叫開刀。
閉莢木

閉莢木（粵拼：bai3 gaap3 muk6；學名：Peltophorum pterocarpum），又嗌閉甲木（bai3 gaap3 muk6）、盾柱木（teon5 cyu5 muk6）、雙翼豆（soeng1 jik6 dau6*2）、係豆科閉莢木屬嘅落葉喬木，原產東南亞同大洋洲北邊海邊附近，而家喺中國廣東、廣西、香港、海南、臺灣臺北及嘉南一帶、越南、泰國、馬來西亞、印尼、菲律賓、澳洲北邊嘅沿海地區都可以搵到。

樣
植株有25m高，樹冠似把遮，細枝有軟毛。葉係二回羽狀複葉，長25～42cm，革質，長圓角蛋形，葉柄粗兼有鏽色軟毛，長25～35cm。花係圓錐花序，生喺梗頂或葉杈，有鏽色短柔毛，苞片長5～8cm，花梗長5mm，花蕾圓形，直徑5～8mm，萼片5嚿，花冠黃色，花瓣5嚿；每年9～11月開花。果屬莢果，橢圓形，長7～11cm，闊1.5～2.0cm，紫紅色，中間有豎紋，有翼。入面有2～3粒籽，扁平嘅條形，長大概1cm，啡色；每年11月底結果。

用途
植株可以做行道樹同咖啡園遮陰樹，樹皮可以提取染料做印染業用途。
開信刀

開信刀係用嚟開信封、刀咁嘅樣、細細把嘅文具。開信刀通常都唔係好利，即係刀口未開鋒。用鐵、不鏽鋼、塑膠造比較多，銅同玻璃都有，當然14K金或者電鍍包金會更名貴。
大部分開信刀好似鉛筆或者原子筆咁，都可以攞嚟攻擊同自衛，戲或電視劇成日有呢啲情節。
其實唔用開信刀都可以開到信封，例如可以用鉸剪、筆尖咁都得。
維基同享有多媒體嘅嘢：Letter openers
開元

開元（713年十二月—741年十二月）係唐朝皇帝唐玄宗李隆基嘅年號，用咗二十九年。
開元音

開元音（粵拼：hoi1 jyun4 jam1；英文：open vowel）係元音一種，指發出個音嗰陣條脷嘅位置離口嘅頂部有咁遠得咁遠，例子有[[開前不圓唇元音[]]（用 IPA 寫係 [a]，想像粵拼：aa1）。
蘇偉文

蘇偉文，BBS，JP（英文：Raymond So，1965年—）係香港政府運輸及房屋局末代副局長，2017年上任，2022年6月30號卸任。
蘇偉泉

蘇偉泉（英文：So Wai Chuen Kumer，又名蘇宸褕，1988年3月26號—）係香港前職業男足球員同男演員，藝名灰熊。

演出
呢個表唔完整，歡迎加料。
蘇偉譯

蘇偉譯（粵拼：sou1 wai5 yik6，馬來話：Soh Wooi Yik，1998年2月17號—）係馬來西亞男子羽毛球員，亦係現役馬來西亞國家羽毛球隊成員。佢曾經同黃湙騰贏得2016年亞洲青年羽毛球錦標賽男雙季軍。
蘇元站

蘇元站（粵拼：sou1 jyun4 zaam6；英文：Suyuan Station）係廣州地鐵6號綫同21號綫嘅轉車站，喺黃埔區蘿崗，開創大道同水西路、科豐路嘅交界。不過兩個站嘅月台開放時間都唔同，其中6號綫喺2016年12月28號開放，而21號綫喺2019年12月20號開放。
呢個站係廣州地鐵入面，第一個站內收費區同時有兩個廁所嘅車站。曾經喺2019年12月20號朝頭早到2021年9月28號中午爲止，做過廣州地鐵唯一喺收費區入面同時有兩個廁所嘅車站。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但有兩個廁所同一個母嬰室。廁所方面，其中6號綫嗰個喺月台西邊，而21號綫嗰個喺月台南邊。母嬰室喺21號綫月台南邊嘅女廁隔籬。

站廳
蘇元站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有兩個島式月台。其中6號綫喺開創大道地底，21號綫喺水西路、科豐路嘅交界地底。其中6號綫喺上邊，21號綫喺下邊。兩綫整到似拉長咗嘅諺文「ㅏ」字。雖然兩個月台都用玻璃結構，但係顏色唔同，其中6號綫用嘅係青綠色，而21號綫用嘅係深藍色。
另外，呢個站嘅6號綫月台東邊同21號綫月台南邊都各有條波口位響度，畀喺兩綫啲車喺呢個站以東（6號綫）或以南（21號綫）有乜冬瓜豆腐時，攞呢個站做總站。屆時喺6號綫去蘿崗或香雪；喺21號綫去科學城或奧體、天河棠下、員村、程界一帶嘅需要轉乘其它交通工具。喺車站東南角嘅地底都有條兩綫之間嘅聯絡綫響度。

商舖同自助服務
而家嘅蘇元站入面有好多唔同類嘅鋪頭畀乘客買嘢同埋食嘢，有便利檔、麵包檔。
另外，嘉禾望崗站入面重有自助服務設施畀乘客用，包括咗自動販賣機、自動影相機等；重有好易機嚟充羊城通，交水電費同交通嘅罰錢服務。
商舖

出入口
蘇元站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站有4個出入口，分别係A、B同C、D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

車站歷史
2015年12月29號，車站重喺度搞緊施工。

6號綫
呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，但嗰時改名做暹崗站。

21號綫
2012年1月9號，廣州地區召開嘅兩會發佈份地鐵規劃報告，話21號綫會經過呢個站。

施工
2011年6月17號，6號綫二期工程正式喐手起。同年9月，廣州市民政局公佈6號綫蘿崗段嘅站名時，改名做蘇元站。
2015年2月2號，21號綫一期工程正式喐手起。
2015年12月29號，車站正式封頂。
2017年8月5號，原先喺－３樓嘅21號綫主體結構正式起好嗮。
2019年11月初，呢個站嘅部份21號綫區域正式開放，原先開咗6號綫站廳部份區域受到起轉車結構嘅影響而圍蔽咗。
2019年12月18號，原先6號綫站廳部份區域同21號綫淨低嘅圍蔽部份都拆嗮。

開通
從2016年12月28號朝早頭一班車開出到長湴之後，6號綫列車亦開入呢個站。期間一直係6號綫嘅中途站直到2019年12月19號尾班車收車為止。2019年12月20號，受到黃埔馬拉松喺同年月22號開跑嘅影響，21號綫亦提早到當日正式開通，當日嘅頭班列車亦開入呢個站。

出入口
呢個站喺開通初期淨得A、B、C三個出入口，2019年12月20號開通咗21號綫時整多咗個D出入口。

利用狀況
呢個站附近主要係啲科技園地區，客流多數喺蘿崗近蘇元、水西村啲工廠返工做嘢啲打工仔上落為主，亦有喺蘇元地區啲居民上落。除咗上落班高峰期比較多人之外，其他時間比較冷清。另外，喺廣州市第二中學高中部讀書啲學生都會揀呢個站上落。另外，喺水西村住啲村民同居民，好多時都會搭巴士到呢個站轉地鐵入廣州市區同番禺、南沙、芳村、佛山同機場地方。
自從21號綫開通後客流即刻多咗好多，有一大部份都係喺呢個站轉車到廣州市區同番禺、南沙、芳村、佛山地方。
蘇利曼尼亞

蘇利曼尼亞（阿拉伯文：سلێمانی‎）係中東國家伊拉克蘇利曼尼亞省嘅城市同首府。
蘇克雷

蘇克雷（西班牙文：Sucre）係玻利維亞嘅法定首都，但實際上嘅首都係拉巴斯。
蘇凱設計局

蘇凱設計局嘅三種著名戰機。從左到右：T-50（ПАК ФА）實驗機、蘇-35C戰鬥機、蘇-34戰鬥/轟炸機。
「超級噴氣機100」區域客機
蘇凱設計局（俄文：Сухой或者ОКБ Сухого，簡稱Cy；普譯：「蘇霍伊設計局」；簡稱「蘇」）係蘇聯/俄羅斯乃至全球聞名嘅軍用飛機設計局主要設計重型戰鬥機。
蘇凱設計局1939年由白俄羅斯設計師帕維·奧思樸域治·蘇凱（俄文：Павел Осипович Сухой；白俄文：Павел Восіпавіч Сухі）創立，當時嘅編號係51號。蘇聯解體之後，蘇凱設計局曾經一度俾人拆分同私有化。1996年，政府集資將設計局嘅主體買晒返來，組建蘇凱航空軍事工業聯合體，而其他唔喺俄羅斯嘅工廠就自己組建咗「蘇凱攻擊型航空器集團」。目前，蘇凱設計局嘅主要組成部份分別係位於阿穆爾河畔共青城嘅加加林飛機製造廠（Комсомольский-на-Амуре авиационный завод имени Ю. А. Гагарина）、位於新西伯利亞嘅池卡洛夫飛機製造廠（Новосибирский авиационный завод имени В. П. Чкалова）、同埋位於伊勒古茨克嘅伊勒古特航空集團（Корпорация «Ирку́т»），而設計局總部就喺莫斯科嘅北方行政區。
2006年2月，俄羅斯總統普京簽署行政命令，將俄羅斯境內包括蘇凱設計局在內嘅好多間飛行器設計局合併成「聯合航空製造公司」（Объединённая Авиастроительная Корпорация, OAK）。

機型
注意：以下所有唔係斜體嘅名稱，用嘅都係基里爾字母同俄國代號，唔好同形似嘅拉丁字母或者北約代號媾亂。

量產飛機
喺莫斯科航展表演嘅蘇-27CKM。
蘇-34採用咗戰鬥機少有嘅並列雙座設計。
蘇-2輕型轟炸機；
蘇-7戰鬥/轟炸機；
蘇-9戰鬥機；
蘇-11戰鬥機；
蘇-15戰鬥機；
蘇-17攻擊機；
蘇-20攻擊機；
蘇-22攻擊機；
蘇-24攻擊/轟炸機；
蘇-25「禿鼻烏鴉」（Грач）攻擊機；
蘇-26單座特技表演機（民用）；
蘇-27戰鬥機；
蘇-29雙座特技表演機（民用）；
蘇-30戰鬥機；
蘇-31單座特技表演機（民用）；
蘇-32戰鬥/轟炸機；
蘇-33艦載戰鬥機；
蘇-34戰鬥/攻擊機；
蘇-35戰鬥機；
蘇-80短距離起降運輸機；
「超級噴氣機100」區域客機（蘇凱同波音合作研發）；
伊勒古特MC-21窄體客機。

實驗機型
T-50「未來戰術空軍戰鬥複合體」（ПАК ФА）原型機係俄羅斯嘅第一款隱形戰機。
蘇-47（原名C-37）嘅前掠翼設計令到戰機有優良嘅亞音速表現。
蘇-1/И-300戰鬥機；
蘇-3/И-360戰鬥機；
蘇-5/И-107渦槳動力戰鬥機；
蘇-6攻擊機；
蘇-8/ДДБШ攻擊機；
蘇-9噴氣式戰鬥機；
蘇-10噴氣式轟炸機；
蘇-12偵察機；
蘇-15戰鬥機；
蘇-17戰鬥機；
C-21超音速商務客機（蘇凱同灣流飛機合作研發）；
KP-860客機；
蘇-28教練/表演機；
蘇-37戰鬥機；
蘇-38農用機（民用）；
蘇-39攻擊機；
C-32/C-37原型機；
蘇-47「金鷹」（Беркут）戰鬥機；
П-1戰鬥機；
T-3戰鬥機；
T-4超音速轟炸機；
T-60C超音速中程轟炸機；
T-50「未來戰術空軍戰鬥複合體」（ПАК ФА）隱形戰鬥機；
FGFA戰鬥機（蘇凱同印度斯坦合作研發）。

計劃機型
C-54教練機；
「超級噴氣機130」區域客機。
蘇來

蘇來（1956年—；本名龔宏琦），係臺灣男唱作人、音樂製作人同廣播主持人。
陳柏宇

陳柏宇（粵拼：can4 paak3 jyu5；英文：Jason Chan；1983年7月20號—），原名陳廣偉（粵拼：can4 gwong2 wai5），係香港廣東歌男歌手，香港出世、加拿大長大，而家係SONY BMG旗下藝人。陳柏宇2007年5月第一次出個人專輯，由五個音樂監製雷頌德、金培達、陳光榮、陳少琪、陳奐仁幫手。

演出
呢個表唔完整，歡迎加料。
陳柏惟

陳柏惟（臺灣閩南話：Tân Pik-uî，1985年7月10號—），中華民國政治人物，支持台灣獨立，喺高雄市出世，而家住喺臺中市。佢阿爸係澎湖人，而阿媽就係外省人，陳喺國立高雄大學資訊管理學系畢業。佢喺2020年上任第10屆立法委員（臺中市第二選舉區），亦係台灣基進首位立法委員，但喺2021年被罷免。

政途
陳柏惟喺2018年參選高雄市三民區市議員，但未能當選。
佢喺2020年參加立法委員選舉，並擊敗尋求連任嘅臺中市第二選區立委顏寬恒。但佢喺2021年初成為咗國民黨支持者嘅罷免對象，罷免公投喺10月23號進行。呢次罷免案被部分媒體視為前高雄市長韓國瑜喺2020年被罷免後，韓國瑜同國民黨一啲支持者發起嘅報復性罷免案之一。最後佢被通過罷免，台灣基進喺立法院冇嗮議席。不過喺跟住嘅補選，陳柏惟支持嘅民進黨籍候選人林靜儀又成功當選。
陳東

陳東博士，GBM，GBS，SBS，BBS，JP，香港親中陣營政治人、生意人（東成針車行創辦人），深水埗區議會前主席。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。

馬主生涯
陳東、陳建華、陳建國一家三口係香港賽馬會嘅會員、馬主，由2000年代中期開始養馬，名下賽駒包括團體馬「穿針引線」、「心水寶」、「匯聚力量」、「越駿輝煌」、「越駿歡欣」、「越駿開心」、同關華一齊擁有嘅「越駿寶」、「雷電寶」、「越駿知己」；另外，佢兩個太子爺陳建華、陳建國亦曾經擁有名下賽駒「越港越精」、「港越精英」、「錦鎏」。
陳柏寧

陳柏寧（粵拼：can4 paak3 ning4，英文：Mavis Chan，1992年—），藝名利君牙（粵拼：lei6 gwan1 ngaa4），係香港演員及主持，而家係毛記電視嘅「偽員」（藝員），有四分一印度血統，側面樣同講嘢聲調都有少少似薛凱琪。佢個藝名影射新聞主播利君雅。

簡歷
陳柏寧喺香港浸會大學傳理系學士畢業。佢到100毛維園年宵攤位幫手俾老細林日曦睇中，正式簽約加入毛記電視，成為其中一位比較受歡迎嘅主播。

演出
呢個表唔完整，歡迎加料。
陳柏良

陳柏良（1988年8月11號—）係中華台北足球員，司職中場，中華台北足球代表隊球員，2015年效力中國甲組足球聯賽球隊浙江綠城至今，擔任隊長。2009年8月，佢以21歲又4日之齡成爲中華台北足球代表隊史上最後生嘅隊長，佢又係頭一名加盟香港甲組足球聯賽同頭兩名參加中國大陸職業足球聯賽嘅中華台北職業足球員。
陳松伶

陳松伶（Adia Chan，1971年1月21號—），原名陳松齡，係香港女演員同歌手，1987年出道，係無綫電視前部頭合約女藝員，代表作有《笑看風雲》、《天地男兒》、《金裝四大才子》。

感情生活
佢曾經同許振榮拍拖，但因為聚少離多而告終。
陳柏衡

陳柏衡（英文：Chan Pak Hang，1992年11月21號—），係香港足球員，身高1.75米，職責左中場，而家效力香港超級聯賽球會佳聯元朗。

球員生涯
陳柏衡喺香港出世，喺2011年轉咗去香港甲組足球聯賽球會南華預備組，喺2010/11球季轉會期間得到提拔調去南華一隊，並且喺2011年10月22號對用年輕球員組成嘅港菁嘅聯賽時，喺職業生涯上第一次上陣，最後協助南華以5–0贏出。
喺2012年夏天，陳柏衡轉會去香港甲組足球聯賽球會太陽飛馬。不過佢喺2016年10月涉嫌打假波俾廉政公署拉咗，最後廉政公署喺2017年6月28號，落案起訴一共5個香港飛馬足球會前球員，控告佢哋涉嫌提供同收受一共6萬蚊嘅賄款，並且串謀詐騙以操控或者企圖操控由香港足球總會舉辦嘅3場預備組聯賽嘅賽果。2018年4月19號，陳柏衡喺無合理疑點之下被香港區域法院裁定罪名唔成立。
2018年夏天，陳柏衡得到新上任香港超級聯賽球會元朗足球會教練嘅郭嘉諾引薦加盟。
陳方安生獲十成按揭謠言

陳方安生獲十成按揭謠言，係指香港前政務司司長陳方安生被指控以權謀私獲得超出上限按揭貸款嘅謠言，曾經被一啲親中陣營用來攻擊泛民主派。

事件起源
1993年，陳方安生擔任布政司嗰陣購買價值780萬，位於玫瑰新邨物業，當時傳出佢獲得銀行十成按揭嘅謠言。當時嘅規定，500萬文或以上嘅物業，最多只可以做七成按揭，因此陳方安生被質疑以權謀私。事件喺1995年被報道，當時陳方安生澄清自己同老公係連同另一物業做抵押先至獲得相當於780萬嘅貸款，港英政府亦有釐清陳方安生並無違規。

陳太參與2007年立法會補選，謠言再被提及
2007年8月8號，民建聯港島區立法會議員馬力死咗，佢嘅議席空缺，需要進行補選。陳方安生喺勝出泛民主派初選後出戰呢次選舉。因為陳太出選，謠言再度被廣泛流傳，被一啲親中陣營政治人同媒體用來喺選舉論壇等場合質疑佢。

質疑陳太嘅聲音
其中民建聯陳雲生走去廉政公署投訴。另外，前廉政公署副執行處長徐家傑亦再次攞呢件事質疑陳方安生，並表明支持親中陣營葉劉淑儀。佢又以「納稅人」名義向陳太同律政司司長黃仁龍發公開信，要求陳太澄清同埋律政司查明真相。不過，有評論就認為，當年徐家傑當年因涉嫌同中國國安人員過從密而被陳太建議撤去其廉政公署副執行處長一職，所以依家走出嚟抹黑陳太。

當時對謠言嘅反駁同批評
怡居地產常務董事、中原地產創辦人王文彥當時亦有寫文章反駁呢種說法。另外，唔少泛民主派都有公開批評親中陣營借題發揮嘅做法，其中湯家驊話呢啲係陳年舊貨，李柱銘就形容徐家傑所作所為係文革式手段，呼籲市民唔好中計。

選舉後跟進
立法會財經事務委員會喺2008年1月29號通過動議建議佢向公眾進一步交代，但最終政府並無就事件起訴任何人。
陳日君

陳日君（1932年1月13號—），羅馬天主教樞機，天主教香港教區主教，上海出世。佢喺上海時，曾經喺修會學校讀書，之後就讀意大利都靈慈幼大學。1949年中國共產黨上台後，唔准修會辦學；1996年10月20號獲任命為教區助理主教，2002年9月23號前任胡振中樞機離世後接任香港教區主教嘅職務。教廷喺2006年3月24號冊封佢為樞機。
陳日君敢言，多次公開反對香港政府政策，故香港政府唔多鍾意佢做樞機。
出任主教之前，佢唔理中國大陸政府強烈反對，公開支持教廷封被義和團所殺嘅教士做聖，之後六年唔畀去中國大陸。

爭取民主
陳日君主教接替病死嘅胡振中樞機任天主教香港教區主教後無幾耐，加入反香港基本法第23條立法嘅運動。佢認為香港政府唔用白紙草案係愚弄市民。佢多次發動教徒上街遊行。2003年7月1號喺維多利亞公園帶領遊行前嘅祈禱會。佢嘅呼籲下，好多天主教同基督教徒參加咗呢次遊行。
2004年6月3號，六四事件十五週年前夕，教區舉辦咗次「民主中國」嘅活動。陳日君話，香港現正受到「無流血嘅六四鎮壓」，無槍同坦克車，但有頑固嘅保守派，誣陷民主派支持香港獨立，以釋法阻止香港市民討論普選。呢番言論遭到中共官員猛烈批評，薄熙來更指佢「不愛教不愛國」。2004年7月1號陳日君再次喺維多利亞公園主持遊行前嘅祈禱會，但無參與遊行。
2005年11月3號喺梵蒂岡返嚟之後，陳日君指出香港市民有權決定支唔支持政改方案，政府應以仿公投 嘅全民民意調查。陳日君又公開呼籲教徒參加12月4號嘅遊行。政改方案被否決後，政務司司長許仕仁批評陳日君。

教改爭議
香港教育改革中，要求全港學校要喺2009年前成立法團校董會，陳日君不但強烈反對，更控告政府，並指如果喺同政府嘅訴訟中敗訴，教區會放棄部分學校主辦權。2006年一月初兩個教師先後自殺後，陳日君指事件一定同教改有關，促請政府立即停止教改。

神秘樞機傳聞
教宗若望保祿二世去世後，美國同梵蒂岡嘅一啲分析員曾指陳日君可能係若望保祿二世喺2003年任命嘅神秘樞機，陳日君即時否認，又指該神秘樞機係李篤安，但李篤安亦否認。隨著教宗嘅遺囑發表，神秘樞機嘅身份亦成謎。

同中國關係
喺1998年出任助理主教嘅時候公開支持教廷對被義和團所殺教士封聖後，被禁止訪問中國大陸六年，中國日報、新華社、中共官員多次批評陳日君。23條立法期間，立法會議員梁富華指陳日君係「病態聖徒」。2004年5月3號，陳日君訪問上海。但陳日君同中國嘅關係仍然相當惡劣。
此外，陳日君喺中共打壓法輪功同人大釋法等問題上同北京意見相左。人大首次釋法後，時為助理主教嘅陳日君就指責政府拆散無數美好嘅家庭。陳日君又指唔可以視法輪功為邪教，並批評特區政府「遏制法輪功活動」，等於係「壓制港人嘅宗教自由」。 
﹙參閱︰2003年2月20日文匯報 全國政協委員-張華峰︰「良心」與「狗吠」--- 與陳日君主教談論緘默嘅智慧﹚

世貿爭議
世界貿易組織喺香港開會時，陳日君批評警方處理示威遊行嘅方式係「香港之恥」，引起各界批評。一班退休警一度原本打算去主教座堂抗議，陳日君就喺公教報讚揚前線警員，又指香港之恥指警方高層。接著，兩個警員公會去信教宗本篤十六世投訴陳日君，而陳日君就話香港存在「向上奉承」嘅不良文化。南韓農民則發表聲明感謝陳日君嘅支援，並多謝陳日君畀各被捕人士一千蚊利是 [未記出處或冇根據]。有農民家屬亦喺法院上對陳日君鞠躬致敬。

退休傳聞
2005年9月18號，陳日君同《蘋果日報》講自己打算喺2007年1月退休。佢又話，希望可以到中國大陸或者非洲教書，因為非洲嘅教師短缺。同為天主教徒嘅李柱銘指出，陳日君仍身壯力健，教宗可能會挽留陳主教。但係，教會內嘅倒陳分子則認為陳日君退休有助改善中梵關係。
根據報道指陳日君現階段退休嘅機會相當低，原因主要有兩個：首先教宗本篤十六世已任命陳日君成為一個主教會議委員會嘅成員；此外，陳日君已經晉升為樞機。

任樞機
2018年6月28號，陳日君喺香港中文大學
喺2006年2月22號，教宗本篤十六世宣布，委任陳日君為樞機；3月24日舉行咗晉升冊封儀式。
而中國天主教愛國會副主席劉柏年就批評，陳日君抱反共立場，教宗晉升陳為樞機，係「敵視中國，挑戰中國政府」，又認為有鑒於梵蒂岡喺1989年推翻波蘭共產政權上，扮演著重要嘅角色，因此認為羅馬教廷晉升陳日君為樞機，亦係對中國進行類似嘅「倒共」策略。
不過，另一位中國天主教愛國會副主席房興耀就話，希望陳喺促進中梵建交上做一啲嘢。

退休
按梵蒂岡規定，陳日君需於2007年1月年屆75歲時向教宗申請退休。陳日君話希望退休之後可以去中國大陸教。
2009年4月15號，教廷宣布天主教香港教區主教陳日君樞機以退休為由辭呈，並得到教宗本篤十六世接納，即時生效。湯漢喺2009年4月16日號接任為天主教香港教區第七任正權主教。
陳昆

陳昆係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
陳方安生

陳方安生，GBM，JP（Anson Maria Elizabeth Chan Fang On Sang，1940年1月17號—），係前香港特別行政區政務司司長、泛民主派元老，上海出世，祖籍安徽省壽縣，原名方安生，因為成日笑到四萬噉口俾人叫佢做陳四萬。

底細、簡歷
陳方安生嘅阿爺係抗日將領方振武，阿爸係中國抗日名將方心誥，阿媽係國畫大師方召麐，阿叔係著名骨科醫生方心讓，細佬方津生都係骨科醫生，阿哥方曼生係律師，堂妹方敏生就係香港社會服務聯會行政總裁。
陳方安生1948年全家去到香港定居。1957年喺嘉諾撒聖心書院畢業，之後入咗香港大學英文同英國文學系，畢業後第二年同陳棣榮結婚，改叫陳方安生。1962年出任政務主任，係香港政府首次出現嘅三位女性政務主任之一；1984年，升為社會福利署署長，成為香港百幾年首位女性署長，但係喺處理1986年嘅郭亞女事件時備受抨擊；1987年係香港經濟司，首位女性華人司級官員；1993年4月任公務員事務司，同年11月29號，任香港公務員嘅最高職位——布政司。1997年2月20號，香港特別行政區首任行政長官董建華宣佈，根據佢嘅提名，中央人民政府批准任命陳方安生為首屆特區政府嘅政務司司長。2001年宣佈辭職，媒體普遍報導係因為同董建華關係唔啱，但係兩個都唔認。
2002年11月7號，陳方安生獲英女王伊利沙伯二世頒授聖米迦勒及聖喬治大十字勳章。
2005年12月4號，佢參加2005年爭取香港普選大遊行，有人認為佢參與遊行嘅原因係為咗競逐第3屆香港行政長官選舉，但係佢喺12月19號否認呢個消息，話參加遊行淨係希望香港快啲實行普選同埋要求行政長官曾蔭權向中央政府爭取普選時間表。
喺香港回歸前，陳方安生同政府裡面一眾女高官俾人統稱叫手袋黨，但係回歸之後，手袋黨嘅影響力已經逐漸消失。

晉身立法會
陳方安生參選立法會補選嘅競選海報。
睇埋：2007年香港立法會港島選區補選同2007年香港立法會港島選區補選泛民主派初選
2007年9月11號，陳方安生宣佈以獨立人士身份，競逐民建聯主席馬力病逝後出缺嘅立法會港島區議席。佢表示參選目的係要促進民主，並利用機會為市民爭取普選。面對有人質疑佢「忽然民主」，陳方安生就話，公務員要學習民主之道，而泛民主派亦要學習良好管治之道。
陳方安生宣佈參選後，最先擊敗泛民陣營另一位有意參選嘅勞永樂，再成為泛民陣營協定派出嘅人選。喺進行補選競選期間，陳方安生得到民主黨，公民黨，前綫，社會民主連綫等政黨共30位現任同前任立法會議員支持助選，並得到包括政府文書主任總會、香港政府公務員協會、香港教育專業人員協會、香港文書職系公務員總會、機電工程署一般及共通職系員工會等團體，以及另外490位社會唔同界別專業人士支持佢。
不過佢喺選舉期間亦受到左派陣營嘅多番攻擊，其中包括指佢喺普選遊行時忽然離隊恤髮，並非真心為普選同民主。另外，佢亦受到親中派借十成按揭謠言對佢進行攻擊，令佢要多次澄清。
2007年12月2號，陳方安生以175,874票勝出呢次補選，擊敗另一主要親中派對手葉劉淑儀，當選港島區立法會議員，並喺同年12月5號宣誓就任，2008年9月尾卸任。

退下公民同埋政治工作
2020年6月26號，陳方安生發表聲明，由於已屆80歲，佢遵守對仔女話到時會從公民同埋政治工作退落嚟嘅承諾，過較平靜嘅生活。同時指最近個女離世，對佢係沉痛嘅打擊，需要一啲時間同空間哀悼復原，因此更珍惜同家人嘅相處時刻。
西槎路

西槎路（粵拼：sai1 caa4 lou6）係中國廣東省廣州市嘅一條主幹道，喺白雲區入面，成條馬路好似中文筆畫「㇕」樣。東南邊從西灣路開始，一直去到西北邊嘅槎頭地區嘅增槎路同慶槎路嘅交界嗰頭。而今西槎路重係入槎頭嘅主要馬路。

名
呢條馬路因為連接西村同槎頭先至改咗噉嘅名，但係而家嘅西槎路冇直接連到去西村，而係經過西灣路連到西村入面。

史
其實呢條馬路喺1934年搞出嚟嘅一條馬路，到咗1990年代尾，由於廣州人口越嚟越多，加上有啲人口因1號綫嘅拆遷而搬到同德圍住，加上嗰度嘅大塞車係出嗮名，結果俾好多廣州街坊笑佢做「華山一條路」，因為成日搞返學難、上班成日遲到、睇病難、辦證難等一系列嘅社會問題出嚟。後嚟到咗2005年，廣州電視台嘅新聞日日睇節目關注咗同德圍嘅街坊生活之後，政府先至開始關注咗同德圍嘅發展問題。除咗喺2004年搞咗德康路同石槎路出嚟之外，喺2006年重將同德圍貨運場搬走埋；2007年幫巴士站搞咗港灣式車站；喺2012年春，廣州市嘅地鐵規劃又將8號綫嘅規劃延長到石井嗰邊，加上經過同德圍嗰度，同時又搞埋高架橋出嚟。喺2014年12月中，同德圍南北高架橋正式開通。

同德圍南北高架橋
内文：同德圍南北高架橋
同德圍南北高架橋係廣州市政府喺2012年12月29號，為咗解決西槎路嘅大塞車問題先至搞嘅一條高架橋，而呢條高架橋喺2014年12月28號開通。

8號綫
内文：廣州地鐵8號綫
8號綫嘅北延段喺2012年春嗰時嘅規劃，經過同德圍之後一直去到而家嘅白雲湖嗰頭。到咗2014年春節之後未到元宵嗰時正式開始喐手起。

敘述
全長4.3公里，闊24——36米，雙向4——6車道。
西樵

西樵原本指西樵山。
西樵，行政上叫西樵鎮，係廣東佛山西樵山北面。西樵鎮坐落喺舊底官山墟嘅地方，家下管埋西樵山周圍，西江同順德官窰涌之間嘅地方。
西樵山

大清嗰時，西樵係廣州府名山，喺佛山西便。圖中西樵喺佛山西北，實則喺西南。
西樵山（樵讀潮，粵拼：sai1 ciu4 saan1）係中國廣東佛山西南邊一座山，喺南海區西樵鎮；東南西靠環山大道；北靠江浦西、東路。西樵係座死火山，山齡四五千萬年。距廣州市區68千米。個山雖然唔算高，不過就俾共和國劃做國家重點風景名勝區、國家森林公園同埋國家地質公園。西樵山佔地14平方千米，有72峰。佢主峰高346米。西樵自然山秀，古人類曾經住過呢處，而且亦有唔少文人到過，亦係宗敎聖地，文化底藴深厚。
西樵山一帶，好多時就咁叫西樵。北便原本叫官山墟嘅小鎮，都改咗名叫西樵鎮，管住西樵山周圍，即係西江，同埋接住北江嘅順德官窰涌之間嘅地方。

地質
珠江三角洲一帶，遠古係個海灣。四五千萬年之前，有次海底火山爆發，噴出大量溶岩，溶岩喺海中間凝結，造咗個錐形山，呢個就係西樵山嘅雛形。之後呢一帶火山爆完又爆，溶岩變成72峰，火山亦都逐漸變成死火山，再經幾千萬年風化侵蝕，先變成今日咁樣。西樵山周圍原本嘅海，經過咁多年，都變晒成沖積平原，即係家下叫嘅珠江三角洲。所以西樵山就好似喺平地突起嘅山。山上面生晒啲花草樹木，所以先咁蒼翠。

史
西樵山大清嗰時歸廣州府南海縣管。

景色
冬菇石半山亭南海觀音像寶峯寺天湖公園
西樵山至特色係佢奇峰怪石同埋流泉飛瀑。西樵山有72峰，主峰大秤峰高海拔346米，成個峰羣喺珠江三角洲百里平川拔起，直聳空庭，清幽秀麗。西樵山上重有42洞，同無數奇崖怪壁，比較有名嘅有九龍岩、冬菇石、燕岩等，姿態萬千，精美絕侖。西樵山林深苔厚，岩石裂隙縱橫，儲水豐富，泉眼共232處同瀑布28處，比較出名係“雲崖飛瀑”同“飛葉清泉”。其中大清時，“雲崖飛瀑”重係“羊城八景”之一，稱之為“兩樵雲瀑”。

寶峯寺
内文：寶峯寺 (佛山)
北邊景區之一，亦係南粵四大名寺之一。早期喺景區中部，後嚟喺2005年移到大仙峰下蛇崗一帶。中軸線有天王殿、大雄寶殿，兩邊有鐘鼓樓、觀音地藏殿、文殊普賢殿方丈樓同僧舍。

天湖公園
舊名“廣朗坪”，西北邊景區之一。之前係古火山口，中共執政後整堤壩改成儲水形式嘅湖泊。其中湖東邊有九曲橋、南邊有觀龍樓；西北邊有表演臺，每年5月1號同10月初嘅國慶假期都有大型活動。

半山亭
北邊隱蔽景區之一，大明嘉靖年間起好。舊時喺每年夏秋季節有山水茗茶。後嚟經歷戰亂而冧咗，結果附近嘅嶺上村當地村民發現佢嘅廢墟殘渣而嗌社會人士幫手而喺1988年重新起返出嚟。

人文
6000到8000年前，西樵山就有人類活動，考古學家叫佢做“西樵山文化”，又叫做“雙肩石器文化”。啲人整出來嘅細石器同埋雙肩石斧精細實用，影響咗珠江流域嘅原始文明。大明同大清嗰時，包括湛若水、何白雲在內一大批文人先後隱居西樵山，喺度探求理學，吟詩作畫，西樵山成為南粵理學探究之地。當中最出名嘅莫過於康有為，佢後生嗰時，就係西樵山出來，及後搞咗百日維新。西樵山重係南拳宗師黃飛鴻發源地，黃飛鴻百幾年前就喺呢處出世，苦煉武功，修心養德，成為武術宗師。現代文人墨客好似秦牧、黃施民、郭沫若等，都喺處留過詩。

文化
西樵山宗教上，集合咗佛、道、儒三敎。山上有尊高61.9米觀音座像，係世界至高嘅觀音座像。觀音坐正喺西樵山第二高峰，即係大仙峰上便。西樵山嘅民俗，以廣府文化為代表，村民婚嫁習俗，生活習俗都好特別，民風古樸，民間藝術最特色嘅有“半山扒龍舟”，“阿婆扒龍舟”、“新年獅藝”等。西樵山飲食文化係正宗粵菜文化，全魚宴同西樵蛇宴都係出名嘅粵菜。野菜係西樵另一種山野特色，西樵野菜有走馬風、紫貝菜、佛手瓜等。除此之外，西樵嘅竹、茶、陶、中藥都好有當地特色。

門票
另外，搭觀光車或觀光索道都可以同樣享受到以上優惠。

入場須知
景區實行咗實名制賣飛，入景區前必須要畀本人有效身份證兼配合現場工作人員搞實名登記先至入得。
門票一經賣出後冇得退換，當日賣出嘅門票僅限當日遊玩。若果唔見咗或搣爛咗門票嘅，必須要補辦。
門票同山頂嘅寶峯寺互通
西樵山百步雲梯

西樵山百步雲梯係中國廣東佛山一古蹟步道，大明正德十二年（1517年）起好，喺南海區西樵鎮嶺上村入面，西樵山北門上山300m路程位。
家下佢係西樵山風景區一景點，雲梯全長1km，半佬有半山亭、紀念亭同北丫亭、風雨亭。曾經喺大明期間有好多學者同學徒經過呢條路上山講學。
西樓角路

西樓角路係香港一街，係荃灣北部幹道。佢全長約莫1.2公里，西至青山公路；東至城門道。
西樵山文化

西樵山文化係一個嶺南珠三角石器文化，以南海西樵山遺址做代表。

判定
西樵山文化嘅特徵係（霏細岩嘅）有肩石器，種石器着認爲係喺珠三角得到發明，並影響到石峽文化。判定一笪埞屬於西樵山文化嘸屬嘅標準係霏細岩有肩石器嘅存在，同時仲有笪埞跟尾啲新石器時代中晚期啲文化面貌嘅一致性。

範圍
主要分佈喺狹義嘅珠三角地區（北自廣州石門水以下，西北自三水思賢滘以下，西至潭江以下，東至東莞石龍以下啲埞）；根據主要係霏細岩嘅有肩石器嘅話分佈相當於廣義珠三角地區（北江飛來峽以下，西江三榕峽以下，東江劍潭以下啲埞）。

社會形態
西樵山遺址着認爲係主要係一個造石器嘅埞方，但佢種類型嘅石器分佈範圍之廣，着認爲證明得到至少喺有肩石器之後已經有咗社會分工同埋產品交換。
西森正明

西森正明（1985年3月12號—）係日本足球員，司職中場，效力過熊本羅亞素，FC鹿兒島，長崎成功丸，及山口雷法。
西樵衞公祠

嗰座象徵住皇族身份嘅燕子斗栱牌坊，棟喺祠堂嘅儀門。事關衞氏十二世祖衛西樵，係明朝嘉靖皇帝嘅外孫婿，算皇親國戚，先至畀起座牌坊。牌坊歷史耐過衞氏大宗祠嗰座，又因為衞氏大宗祠供奉嘅太公係十五世祖，亦即係西樵祖嘅息，所以計起身，西樵衞公祠嘅燕子斗栱牌坊先正宗。
跨欄

跨欄，係個田徑項目，比賽基本上係短跑，但中間加咗幾個欄做障礙，運動員要逐個跨過，最快跑到終點就贏。
跨跨跨世代

《跨跨跨世代》（英文：Inter Inter Intergen）係香港電視廣播有限公司製作嘅真人騷節目，由2019年9月9號到9月13號禮拜一到五晚22:30－23:00喺翡翠台播。演出者包括Joe Junior、丁子朗、李家鼎、胡楓、徐文浩、湯洛雯、黃凱儀、楊詩敏、劉佩玥、蔣家旻、鄧佩儀、黎諾懿、謝雪心、羅天宇。
跨運算問題

跨運算問題（英文：transcomputational problem）係運算複雜度理論時不時會討論嘅一類運算問題，指要處理嘅資訊嘅量超過 1093 bit 咁多嘅運算問題。
1093 bit 係想像中一部
好似地球咁大嘅電腦
喺地球年齡咁耐嘅時間之內
處理到嘅 bit 數量。
跨平台軟件

一隻跨平台軟件（英文：cross-platform software）係可以喺唔同嘅作業系統上面行嘅軟件。
跪着旅行

《跪着旅行》（英文：Gui Zhe Lv Xing）係由江蘇吉恩影視文化有限公司、無錫市殘疾人聯合會聯合出品嘅電影，由影視歌三棲藝人凌宏兵、世界殘奧會冠軍姚娟領銜主演。